b'\n_START_ARTICLE_\nVolf Engelbert Turja\xc5\xa1ki\n_START_SECTION_\n\xc5\xbdivljenje in delo\n_START_PARAGRAPH_\nBil je sin barona Ditriha Turja\xc5\xa1kega, ki je leta 1630 postal prvi grof Turja\xc5\xa1ki._NEWLINE_Za \xc4\x8dasa Ferdinanda II. je bil cesarjev to\xc4\x8daj in komornik. Leta 1643 mu je cesar dodelil funkcijo kranjskega de\xc5\xbeelnega upravitelja, leta 1649 pa je prevzel mesto kranjskega de\xc5\xbeelnega glavarja. Na tem polo\xc5\xbeaju je ostal skoraj \xc4\x8detrt stoletja, vse do svoje smrti leta 1673._NEWLINE_Na Novem trgu v Ljubljani, na mestu kjer danes stoji Narodna in univerzitetna knji\xc5\xbenica, je leta 1660 za\xc4\x8dele graditi pala\xc4\x8do, ki se je kasneje imenovala kne\xc5\xbeji dvorec. Tedaj najve\xc4\x8dja pala\xc4\x8da v Ljubljani je postala sredi\xc5\xa1\xc4\x8de kulturnega dogajanja. V njej je bila Turja\xc5\xa1ka knji\xc5\xbenica, ki je bila s 7000 enotami tedaj najve\xc4\x8dja na Kranjskem._NEWLINE_Leta 1641 je kupil Ko\xc4\x8devsko gospostvo in v sredi\xc5\xa1\xc4\x8du Ko\xc4\x8devja dal zgraditi velik grad._NEWLINE_Ker ni imel otrok, je njegovo bogato premo\xc5\xbeenje podedoval njegov brat Ivan Vajkard Turja\xc5\xa1ki, ki je bil prvi knez Turja\xc5\xa1ki.'